A picture containing text, clock, picture frame

Description automatically generated

**Marko Marulić  
Judita   
(1501. – 1521. – 2021.)**

*Stručno-znanstveni skup*

Split, 23. – 24. travnja 2021.

Muzej grada Splita



Agencija za odgoj i obrazovanje

Education and Teacher Training Agency

Organizator stručno-znanstvenoga skupa



Agencija za odgoj i obrazovanje

Education and Teacher Training Agency

Organizacijski odbor

dr. sc. Dubravka Brezak Stamać – predsjednica  
*Agencija za odgoj i obrazovanje*

dr. sc. Srećko Listeš – tajnik  
*Agencija za odgoj i obrazovanje*

dr. sc. Željko Jozić  
*Institut za hrvatski jezik i jezikoslovlje*

dr. sc. Vesna Budinski  
*Učiteljski fakultet Sveučilišta u Zagrebu*

Loranda Miletić, prof.  
*Agencija za odgoj i obrazovanje*

Tonči Maleš, prof.  
*Privatna klasična gimnazija, Zagreb*

Pokrovitelji

Ministarstvo znanosti i obrazovanja Republike Hrvatske

Blaženko Boban  
*splitsko-dalmatinski župan*

**Program skupa**

**23. travnja 2021. (petak) | Gotička dvorana**

**10:00** Svečani početak stručno-znanstvenoga skupa

**10:30** prof. art. **Joško Ševo**, Akademija dramske umjetnosti, Zagreb, **kazivanje ulomaka iz epa *Judita* Marka Marulića**

**10:45** dr. sc. **Tonija Andrić**, doc., Filozofski fakultet Sveučilišta u Splitu, **Povijesni kontekst Marulićeve *Judite*: Split krajem 15. i početkom 16. stoljeća**

**11:00** dr. sc. **Ivan Matijević**, doc., Filozofski fakultet Sveučilišta u Splitu, **Marko Marulić i salonitanska epigrafska baština**

**11:15** prof. dr. sc. **Ivana Prijatelj Pavičić**, Filozofski fakultet Sveučilišta u Splitu – **Ružica Ercegovac**, Restauratorska radionica u Splitu, **Prikazi alegorija u slikarstvu Dalmacije Marulićeva doba: analiza alegorijskoga ciklusa iz trogirske palače Barbieri**

11:30 stanka

**12:00** dr. sc. **Marijana Horvat** – dr. sc. **Vuk-Tadija Barbarić**, Institut za hrvatski jezik i jezikoslovlje, Zagreb, **Preko grafije do jezika – analiza izdanja Marulićeve *Judite***

**12:15** prof. dr. sc. **Sanja Vulić**, Fakultet hrvatskih studija Sveučilišta u Zagrebu, **O jeziku Marulićeve *Judite***

**12:30** prof. dr. sc. **Mladen Parlov**, Katolički bogoslovni fakultet Sveučilišta u Splitu, **Marulićeva duhovna baština**

**12:45** dr. sc. **Monika Jurić Janjik**, doc., Muzička akademija Sveučilišta u Zagrebu, **Hrvatska renesansna glazba u praksi i teoriji: tradicijske melodije, umjetnička polifonija i „moralnost“ glazbe**

**13:00** prof. art. **Joško Ševo**, Akademija dramske umjetnosti Sveučilišta u Zagrebu, **kazivanje soneta *Oproštaj* Tina Ujevića**

**23. travnja 2021. (petak) | Hrvatski dom**

**13:30** **Igor Paro**, prof., Umjetnička škola Franje Lučića, Velika Gorica, **Lutnja u hrvatskom renesansnom pjesništvu**, Multimedijalno predavanje i koncert renesansne glazbe

**24. travnja 2021. (subota) | Gotička dvorana**

**9:00**prof. art. **Joško Ševo**, Akademija dramske umjetnosti Sveučilišta u Zagrebu, **kazivanje ulomaka iz Marulićeve elegije *Molitva suprotiva Turkom***

**9:15** dr. sc. **Srećko Listeš**, Agencija za odgoj i obrazovanje – dr. sc. **Zrinka Perković Dodig**, OŠ Strožanac, Split, **Marulićeva elegija *Molitva suprotiva Turkom***

**9:30** dr. sc. **Martina Kolar Billege**, doc. – dr. sc. **Vesna Budinski**, doc. – **Ivana Dubovečak**, prof. – **Marija Papa**, prof., Učiteljski fakultet Sveučilišta u Zagrebu, **Recepcijsko-produkcijske sastavnice mikrostrukturiranoga metodičkog modela Marulićeve *Judite* u nastavi Hrvatskoga jezika**

**9:45** dr. sc. **Ana Šimić**, Staroslavenski institut, Zagreb, **Djedovina hrvatske književnosti – o pisanoj kulturi srednje Dalmacije prije Marulića**

**10:00** dr. sc. **Zdravka Skok**, Gimnazija Josipa Slavenskog, Čakovec, **Semantički frazemi u Marulićevoj *Juditi***

**10:15** dr. sc. **Lucijana Armanda Šundov**,doc., Filozofski fakultet Sveučilišta u Splitu, **Što je Pavličiću Marulićeva *Judita* u romanu *Pokora*?**

**10:30** dr. sc. **Ana Mihaljević**, Staroslavenski institut, Zagreb – **Igor Medić**, prof., Klasična gimnazija, Zagreb, **Dva *Juditina* lica – Marulićev izvornik i Grčićev prepjev u nastavi Hrvatskoga jezika**

10:45 stanka

**11:00** **Irena Sačić**, prof. – **Sanja Budimir**, prof., Tehnička škola, Šibenik, **Projekt *Judita* – integrirana nastava Povijesti i Hrvatskoga jezika**

**11:15** **Maja Sokač**, prof., Gimnazija Karlovac – **Glorija Mavrinac**, prof., Gimnazija Andrije Mohorivičića, Rijeka, **Imagološko čitanje Marulićeve *Judite* – proširivanje mogućih okvira učeničke recepcije**

**11:30** **Rina Vidović** prof., Srednja škola, Supetar, Brač, ***Judita* Marka Marulića – arhetipski i feministički pristup djelu (s metodičkim primjerima)**

**11:45** **Lucija Mlakar**, mag. edu., OŠ Ksavera Šandora Gjalskog, Zabok, **Judita kao simbol moderne žene koja se bori za svoja prava**

12:00 stanka

**12:30** **Anđelka Rihtarić**, prof., OŠ Vladimira Nazora, Sveti Ilija, **Koliko Judita živi u *Juditi*?**

**12:45** **Sanja Tomazinić Krotin**, prof., Industrijsko-obrtnička škola, Sisak, **Marulić u industrijskoj zoni**

**13:00** **Ivana Jarebić** mag. edu., **Recepcija *Judite* u nastavi Hrvatskoga jezika**

**13:15** **Marina Marijačić**, prof., OŠ Smiljevac, Zadar, **Marulićeva*****Judita* – metodički izazov učiteljima i nastavnicima Hrvatskoga jezika**

13:30 stanka

**13:45** **Goran Krapić**, prof., Gimnazija Andrije Mohorovičića, Rijeka, **Ivan Meštrović i razna Marulićeva lica u nastavi Hrvatskoga jezika**

**14:00** **Danijela Baćilo**, prof., SŠ Metković, **Juditin poučak**

**14:15** **Stanislava Bakić**, dipl. učit. – **Jelena Fujs**, prof.,   
OŠ Ive Andrića, Zagreb, **Na izvoru hrvatske književnosti. Čitamo *Juditu* – stvaramo s Marulićem**

**Predgovor**

Obilježavanje pola tisućljeća postojanja hrvatske pisane riječi, tiskane knjige s potpisom autora velika je obljetnica za povijest jednoga naroda, za povijest hrvatske književnosti u svekolikom inventaru europske književnosti. Obilježavanje 500 godina od prvoga tiska Marulićeve Judite, prve autorske knjige na hrvatskom jeziku, objavljene u Veneciji 1521. godine, važan je povod koji je Agencija za odgoj i obrazovanje prepoznala kada smo krajem prosinca 2020. uputili javni poziv znanstvenim ustanovama, odgojno-obrazovnim institucijama i sveučilištima u Republici Hrvatskoj s nakanom da bismo uoči 21. travnja, dana kada je Marulić davne 1501. potpisao svoj ep Judita, održali stručno-znanstveni skup u pjesnikovom rodnom Splitu, u palači Marulićevog prijatelja humanista Dmine Papalića, danas Muzej Grada Splita.

Dvodnevni skup organiziran je 23. i 24. travnja 2021., a odazvale su se eminentne znanstvene, odgojne i umjetničke institucije: Institut za hrvatski jezik i jezikoslovlje, Staroslavenski institut, Filozofski fakultet Sveučilišta u Splitu, Učiteljski fakultet Sveučilišta u Zagrebu, Katolički bogoslovni fakultet Sveučilišta u Splitu, Fakultet hrvatskih studija Sveučilišta u Zagrebu, Muzička akademija Sveučilišta u Zagrebu, Akademija dramske umjetnosti Sveučilišta u Zagrebu te nastavnici osnovnih i srednjih škola.

Skup je interdisciplinarnoga karaktera te želi ukazati na društvenu i povijesnu klimu Splita i Mletačke Republike početkom XVI. stoljeća kada je Marulić napisao ep koji aktualizira turske prodore nadomak Splita odnosno Klisa. Marulić je pripadao humanističkom krugu svojih sugrađana pjesnika koji su tako otmjeno njegovali latinski izričaj i nastojali živjeti davno nestalu antičku kulturu nadomak Splita u antičkoj Saloni. Judita kao ep i kao književni lik svjedoči kršćanski svjetonazor i patriotizam renesansnoga pjesnika Marulića, u brojnim djelima na latinskom jeziku otvorenoga za komunikaciju s cijelom intelektualnom latinskom Europom. Marulićev ep će se tumačiti kroz niz raznolikih filoloških rasprava, povijest umjetnosti, ali i kroz renesansnu glazbu, muzikološku studiju, kao i koncert izdvojen za najpopularnije renesansno glazbalo – lutnju, kao i primjere prakse u nastavi hrvatskoga jezika, povijesti, likovne umjetnosti i likovne kulture.

Agencija za odgoj i obrazovanje, organizator ovoga dvodnevnog važnog književno-znanstvenoga događaja, željela je skrenuti pozornost na klasika hrvatske književnosti, kanonskoga pisca važnoga za suvremenu hrvatsku kulturu i jezik, isto toliko koliko je bila važna odvažna gesta prije pola tisućljeća kada je Marulić u »hrvatskim versima« dvostruko rimovanim dvanestercima napisao umjetnički ep.

Važnost ove manifestacije prepoznalo je Ministarstvo znanosti i obrazovanja na čelu s ministrom Fuchsom te župan Splitsko-dalmatinske županije Blaženko Boban, te se u ime Agencije zahvaljujem na počasnom pokroviteljstvu na ovom stručno-znanstvenom događaju.

Također, zahvalni smo hrvatskim zastupnicima u našem Parlamentu koji su prepoznali inicijativu te su 9. travnja 2021. donijeli Odluku o proglašenju 2021. Godinom Marka Marulića.

500 godina od objave prve hrvatske tiskane knjige, 700 godina od smrti velikoga talijanskog pisca Dante Alighierija dovoljan su razlog da budu kruna književnih događanja 2021. godina – Godine čitanja.

*Predsjednica Organizacijskog odbora Marko Marulić (1501. – 1521. – 2021.)*

Dubravka Brezak Stamać

|  |  |
| --- | --- |
| Qr code  Description automatically generated with medium confidence | Prvo izdanje *Judite* tiskano je u Veneciji 13. kolovoza 1521. Djelo je Marulić posvetio svojemu krsnom kumu don Dujmu Balistriliću. |
|  | Drugo izdanje *Judite* tiskano je u Veneciji 30. svibnja 1522. |